Gebed en dissipline - www.bybelkennis.co.za
by Coen Slabber · Published 14/03/2016 · Updated 06/02/2016
If your god never disagrees with you, you might just be worshiping an idealized version of yourself. —Tim Keller
Calvyn het geglo dat jy nie sonder dissipline kan bid nie. Hy waarsku: "Unless we fix certain hours in the day for prayer, it easily slips from our memory." Hy beskryf dan verskeie reëls om gelowiges te lei in gebed.
'n Diepgevoelde sin van eerbied
In gebed praat ons met God en ons moet gebed dienooreenkomstig benader. Calvyn vra vir 'n gedissipilneerde hart en denke.
'n Diepgevoelde sin van behoefte en berou
Ons bid uit 'n opregte gevoel van behoefte en berou. Ons moet God met die gesindheid van 'n bedelaar nader altyd bewus van sy heerlikheid.
'n Diepgevoelde sin van nederigheid en vertroue in God
Ons moet alle vertroue op onsself oorgee en nederig pleit vir vergifnis. Ons moet net op God se genade vertrou vir seëninge – geestelik en fisies. Enige ander benadering tot God bevorder trots.
'n Diepgevoelde sin van hoop
Die vertroue dat ons gebede beantwoord sal word, is die gevolg van die Heilige Gees wat in ons werk. In die gelowige se lewe oorwin hoop en geloof vrees. Ware gebed glo dit sal suksesvol wees. Gelowiges nader God met vertroue en hoop.
Hierdie reëls klink oorweldigend – selfs onbereikbaar. Calvyn erken ons gebede is vol swakhede en mislukkings. Maar God verdra ons stameling en verskoon ons onkunde.